
הגדוד הירושלמי
על-פי החלטת עצרת האו"ם מה29- בנובמבר 1947, לא נכללה ירושלים במסגרת המדינה היהודית והייתה אמורה להיות נתונה למשטר בין-לאומי בחסות האו"ם. מפקדת האצ"ל התנגדה נמרצות לבינאום ירושלים ועל-כן החליטה כי הארגון ימשיך להתקיים בעיר גם לאחר שיתפרק מנשקו בשטח המדינה היהודית. תפקידו של האצ"ל יהיה להלחם בכל גורם זר שישלוט בירושלים וכמובן גם לקחת חלק בהגנת היישוב היהודי בעיר מפני התקפות הערבים. 
ב13- באפריל 1948, יום לפני צאת הבריטים את ירושלים, יזם מרדכי רענן XE "רענן:מרדכי"  (מפקד המחוז של האצ"ל) פגישה עם דוד שאלתיאל XE "שאלתיאל:דוד"  (מפקד המחוז של ההגנה). באותה פגישה אמר רענן XE "רענן:מרדכי"  לשאלתיאל כי מתוך אחריות לגורל העיר, הוא החליט להעמיד את יחידות האצ"ל תחת פיקוד אחיד של ההגנה, תוך שמירה על עצמאות ארגונית. שאלתיאל XE "שאלתיאל:דוד"  הסביר לרענן את תוכניתו הצבאית לקראת צאת הבריטים את ירושלים, אשר קיבלה את שם הצופן "מבצע קלשון". 
שתי מטרות היו למבצע: האחת, להשתלט על הבניינים השייכים ליהודים, שהוחרמו בזמנו על-ידי הבריטים כדי להקים את אזורי הביטחון (שנקראו בפי העם "בווינגרדים"), והמטרה השנייה - ליצור רצף טריטוריאלי עם השכונות היהודיות המנותקות. תוכנית המבצע הייתה הגנתית בעיקרה, ונועדה לשמור על הקיים ולהגן על היישוב היהודי בירושלים.
בבוקר יום השישי, 14 במאי 1948, עזבו הבריטים את ירושלים בשתי שיירות: האחת נעה צפונה, כאשר היעד הסופי -  חיפה, בעוד השיירה השנייה נעה דרומה לכיוון בית-לחם וחברון והיעד הסופי - רפיח.
עם צאת שתי השיירות את העיר תמו שלושים שנות השלטון הבריטי בירושלים.
מבצע "קלשון"

מיד לאחר שהחייל הבריטי האחרון עלה על המשאית, יצאו לוחמי האצ"ל ותפסו את בניין ג'נרלי שנמצא ריק מאדם. לאחר שהניפו את הדגל הלאומי על האריה המכונף המצוי על גג הבניין, פנו לעבר מתחם "מגרש הרוסים" , בו שכנה הבולשת הבריטית וכן בית-הסוהר המרכזי שנכלאו בו לוחמי המחתרת. בין לוחמי האצ"ל שהגיעו ראשונים לבניין בית-הסוהר, היו כאלה שבילו תקופות שונות בין כתליו. הם הרגישו סיפוק מיוחד להגיע שוב למקום כלאם, הפעם עם נשק ביד ולא עם אזיקים על-ידיהם ושלשלאות קשורות לרגליהם.
היעד הבא היה לתפוש את מחנה בית-הספר לשוטרים ששכן בצפון העיר וחלש על הדרך להר-הצופים. המחנה הותקף בשלושה ראשים, ולאחר חיתוך גדר התיל, חדרו הלוחמים פנימה. למרבה המזל, נמצא המחנה ריק מאדם, ולאחר סריקה נמצאו בו מחסן תחמושת וכמויות דלק ניכרות. מייד לאחר תפיסת המחנה, נמשכה ההתקדמות לעבר השכונה הערבית שייח' ג'ראח העילית. לאחר מספר שעות הייתה השכונה בידי לוחמי האצ"ל והדרך להר הצופים נפתחה לתנועה חופשית. כעבור חמישה ימים פתח הלגיון הערבי בהתקפה על ירושלים מצפון. השריון והארטילריה הכריעו את כוחות האצ"ל, ושייח ג'ראח, עם בית הספר לשוטרים, נפלו בידי הלגיון הערבי. אבידות האצ"ל היו שישה הרוגים וחמישה עשר פצועים.
בשעה שהאצ"ל פעל בבית-הספר לשוטרים ובשייח' ג'ראח, פעלו יחידות ההגנה בדרומה של ירושלים ויצרו קשר עם השכונות היהודיות המנותקות. 

לאחר צאת הבריטים את הארץ, פלש הצבא המצרי לארץ-ישראל והטור הצבאי הגיע עד לעיירה הערבית אשדוד. שלוחה של הטור הזה פנתה לבאר-שבע ומשם המשיכה לחברון ועצרה בבית-לחם. באותה עת שהתה באזור חברון יחידה של הלגיון הערבי שאיבטחה את נסיגת הבריטים מירושלים. נוסף ליחידות הצבא המצרי והלגיון הערבי, שהו באזור כוחות בלתי-סדירים, שקיבלו נשק ואימון מידי קציני הלגיון הערבי. כוונת הצבא המצרי הייתה לתקוף את ירושלים מדרום, אולם תחילה היה עליהם לכבוש את קיבוץ רמת-רחל שחלש על הכביש המקשר את בית-לחם עם ירושלים.   
ההתקפה הראשונה על רמת-רחל נערכה ב22- במאי. חברי המשק שהגנו על המקום לא עמדו בהפגזה הקשה, ולאחר שהדפו מספר התקפות, נסוגו לשכונת תלפיות הסמוכה. רמת-רחל נתפסה על-ידי הערבים שבזזו את המקום. לעת ערב הגיעה יחידה מגדוד "מוריה" ששחררה את רמת-רחל מכובשיה. מיד עם השחרור, החזירו את חברי הקיבוץ כדי לשמור על המקום ואנשי גדוד "מוריה" חזרו לבסיסם.
למחרת היום חזר הסיפור על עצמו. לאחר הפגזה קשה ואש מנשק אוטומטי, נסוגו חברי הקיבוץ שנית. הערבים נכנסו בעקבותיהם והמשיכו בביזה. בערב, שוב הגיעה תגבורת של ההגנה, אשר הסתערה על הנקודה וכבשה אותה מידי הערבים. רמת-רחל הייתה שוב בידי היהודים. הפעם הוחלפה התגבורת בשתי מחלקות של האצ"ל בפיקודו של יהודה לפידות XE "לפידות:יהודה (\"נמרוד\")"  ("נמרוד") וכיתה מוגברת של ההגנה, שהופקדו על הגנת המקום. 
למחרת, ב24- במאי, נערכה ההתקפה הצבאית הגדולה על רמת-רחל. בשעות הבוקר הופגזה הנקודה מתותחים ומרגמות ולאחר הריכוך החלה ההסתערות. ממערב (מכיוון מנזר מר-אליאס) התקדם טור מצרי משוריין, שכלל תשעה משוריינים וטנק אחד, ומאחוריו צעד חיל הרגלים, וממזרח (מכיוון הכפר סור-באחר) תקפה פלוגה של הלגיון הערבי. השריון המצרי התקדם עד קרוב לנקודה וחלש על הדרך המקשרת את רמת-רחל עם ארנונה ותלפיות. בכך שם מצור על המגינים, שהיו מוקפים מארבעה כיוונים בכוחות האויב. הקרב היה קשה ומספר הנפגעים הלך ורב, אולם הבחורים לחמו בגבורה וסרבו להיכנע. בשלב מסוים הצליחו חיילי הלגיון הערבי לתפוס מחצית משטח הקיבוץ, אולם נעצרו באש המגינים שהתבצרו בחדר האוכל. יש לציין כי ליחידה שהגנה על רמת-רחל לא היה כל נשק אנטי-טנקי והבחורים השתמשו בסטנים ורובים כדי לעצור את השריון המצרי. הנשק "הכבד" ביותר היה מקלע לואיס ששימש את הצבא הבריטי במלחמת-העולם הראשונה, אולם הלחימה נמשכה גם לאחר שחמישים אחוז מהכוח נפגע. כך נמשך הקרב עד הערב. עם חשכה נסוג הטור המשוריין ולרמת-רחל הגיעה תגבורת שהייתה מורכבת מכוח של הפלמ"ח ושל גדוד "מוריה". 
הפגישה בין לוחמי האצ"ל וההגנה הייתה נרגשת מאוד. בחורים התחבקו בעוז, למרות שלא הכירו איש את רעהו. 
למחרת היום הודיע דובר הסוכנות היהודית כי ההסתערות המצרית על דרום ירושלים נבלמה וכי "אנשי האצ"ל שהגנו על רמת-רחל גילו גבורה רבה". דוד שאלתיאל XE "שאלתיאל:דוד"  הרחיק לכת וציין כי בבלימת ההתקפה המצרית הצילה יחידה של האצ"ל את דרום ירושלים כולה. לחימתם של חיילי האצ"ל ברמת-רחל צוינה גם בפקודת סדר מיוחדת של מפקד האצ"ל ומפקד המחוז. 
הרובע  היהודי בעיר העתיקה

אין זה המקום לספר את מלחמת הגבורה של מגיני הרובע היהודי, שלחמו מעטים מול רבים עד שאפסה כל תקווה. (בדבר פרטים, ראה: לירון אהרון, "ירושלים העתיקה במצור ובקרב". לפידות XE "לפידות:יהודה (\"נמרוד\")"  יהודה, "על חומותייך" וכן "בלהב המרד - מערכות האצ"ל בירושלים"). נסתפק בתיאור קצר המספר את חלקו של האצ"ל במערכה על הרובע היהודי.
הקרבות בעיר העתיקה החלו מיד לאחר החלטת האו"ם מה29- בנובמבר 1947. הרובע היהודי הושם במצור והקשר אתו היה באמצעות שיירות שאובטחו על-ידי הצבא הבריטי. כדי להרגיע את הרוחות, הכניסו הבריטים לתוך העיר העתיקה פלוגה של חיילים, שחצצו בין היהודים לערבים. לאחר מספר חודשי לחימה, פתח מפקד האצ"ל ברובע היהודי, איסר נתנזון XE "נתנזון:איסר (\"גדעון\")"  ("גדעון"), במגעים עם מפקד ההגנה במקום בדבר איחוד הכוחות ועריכת הסכם פורמלי בין שני הארגונים. ב4- במאי נחתם בירושלים ההסכם, לפיו יקבלו אנשי האצ"ל בעיר העתיקה את מרות מפקד ההגנה במקום ויעמדו לפקודתו. לאחר חתימת ההסכם, הצטרפו 44 לוחמי האצ"ל ולח"י אל כ70- לוחמי ההגנה ויחד היוו את הכוח הלוחם המשותף של הרובע היהודי בעיר העתיקה. יש לזכור כי בנוסף ללוחמים, שהו ברובע גם 1700 אזרחים (רובם זקנים, נשים וטף). 
לאחר צאת הבריטים את העיר, גבר לחץ הערבים על הרובע. מספר הנפגעים בקרב המגינים הלך וגדל ומצב התחמושת היה בכי רע. כאשר הרימונים הלכו ואזלו, הגה גדעון את הרעיון לייצר רימונים ברובע עצמו. הוא פנה אל יצחק אהרונוב XE "אהרונוב:יצחק (\"יהודה\")"   ("יהודה", אחד ממפקדי האצ"ל) , אשר פיקד על בית-המלאכה המאולתר. הוא נעזר בכמה מן המורים שהגיעו לרובע עם השיירה האחרונה שנכנסה לעיר העתיקה, ומאחר שלא נותר עבורם נשק, נשארו בעורף יחד עם האזרחים. קבוצה של נערים עברה מבית לבית ואספה קופסאות-שימורים, והמורים מילאו אותן לאחר-מכן במסמרים ובחומר-נפץ. אל תוך חומר-הנפץ הוכנס נפץ מחובר אל פתיל השהיה, שבקצהו נקשר ראש של גפרור. המגינים היו מציתים את הרימון על-ידי שפשוף ראש הגפרור, והוא פעל כרימון רסס לכל דבר. במשך ימי הלחימה בעיר העתיקה יוצרו על-ידי המפעל המאולתר למעלה מאלפיים וחמש מאות רימונים! בעזרתם הצליחו המגינים להדוף את התקפות הערבים. רימונים אלה הם שעזרו ללוחמי הרובע להחזיק מעמד זמן רב כל-כך. 
עם כניסת כוח של הלגיון הערבי לעיר העתיקה נעשה המצב חמור מאוד. אמנם נעשו מספר ניסיונות להחיש עזרה לרובע, אולם ללא הועיל. ב28- במאי 1948, כאשר אפסה כל תקווה, יצאו שני רבני הרובע כדי לנהל משא ומתן על תנאי הכניעה.
180 פצועים היו מוטלים בבית-החולים כאשר כבש הלגיון הערבי את הרובע היהודי. באשר לבריאים, עבדאללה אל-תל XE "אל-תל:עבדאללה"  (מפקד הכוח של הלגיון) ציווה לרכז את הלוחמים ולהפרידם מן האזרחים. 35 איש הסתדרו לפניו בשורה. זה היה מספר הלוחמים שנשארו בריאים והמשיכו בלחימה עד הרגע האחרון. מפקד הלגיון לא האמין למראה עיניו. "הולכתם אותי שולל", אמר. "אילו ידעתי מה כוחכם, הייתי בא אליכם במקלות".
בערבו של אותו יום הועברו תושבי הרובע היהודי אל העיר החדשה. הלוחמים נלקחו בשבי והועברו למחנה בעבר הירדן המזרחי.
בכך באה אל קיצה מלחמת הגבורה של מגיני הרובע היהודי בעיר העתיקה.
הפוגה ראשונה

ב11- ביוני 1948 הוכרזה בארץ-ישראל הפוגה בקרבות לתקופה של ארבעה שבועות. ההפוגה נתקבלה בברכה ובהקלה רבה על-ידי תושבי ירושלים, אזרחים וחיילים כאחד. החיילים, ובמיוחד אלה שהשתייכו ליחידות הלוחמות, היו עייפים מן הלחימה הקשה, שנמשכה יומם ולילה ללא הפוגה. הם היו עייפים גם מן המתח הנפשי, בהיותם עדים לחוויה הנוראה של חבר שנפגע. תרמו למתח גם תחושות תסכול וחוסר אונים, שנבעו ממחסור תמידי בנשק ובלוחמים. האזרחים, שחיו כל ימי הקרבות בהפגזות קשות ובחרדה נוראה, יצאו מן המקלטים החשוכים וקיבלו את שיירות הג'יפים עמוסי המזון בשמחה ובתרועה. סוף סוף פסקו ההפגזות, שגבו מחיר דמים גבוה מאוד מן העומדים בתור לחלוקת מים או מצרכים חיוניים אחרים. אפשר יהיה לצאת לאוויר החופשי, להוציא את הילדים לטיול קצר ולבקר קרובים ומכרים, מבלי לחשוש לפגז תועה. התגברה התקווה כי בעזרת ההפוגה והקשר שנוצר עם השפלה, ניתן יהיה להחזיר את החיים בירושלים למסלולם הרגיל. מי יודע, אולי יחזרו לזרום מים בברזים? ואולי אפשר יהיה להאיר את הבית באמצעות נורות החשמל שעמדו ללא שימוש זמן כה רב? וחשוב מכול, אולי אפשר יהיה גם לגוון את המזון ולהגדיל באופן משמעותי את כמותו? 
במשך ארבעת שבועות ההפוגה זרמה לירושלים תגבורת צבאית בציוד ובאנשים. כן זרמה אספקת מזון ותרופות ששרתו את האזרחים והלוחמים כאחד. גם האצ"ל קיבל מהשפלה הרבה נשק ותחמושת. הבסיסים השונים שהיו פזורים ברחבי העיר אוחדו ורוכזו בשכונת "קטמון", מקום שאותר על-ידי דב יוסף XE "יוסף:דב" , ראש ועדת-המצב בעיר. הגדוד עבר ארגון מחדש וחייליו עברו אימונים מרוכזים. הכל היו מוכנים לחידוש הקרבות.
בראש הגדוד, שסימנו היה "גדוד מספר 6", עמד נתן-ניקו גרמנט XE "גרמנט:נתן-ניקו (\"שמשון\")"  ("שמשון"), שחזר זה לא מכבר מגלות אפריקה. סגנו היה יהושע ברנדייס-כהן XE "ברנדייס-כהן:יהושע (\"אליצור\")"  ("אליצור"). מנחם שיף XE "שיף:מנחם (\"זאב\""  ("זאב") שימש קצין המבצעים ויחיאל אוהב עמי XE "אוהב עמי:יחיאל (\"עידו\")"  ("עידו") היה השליש. הגדוד כלל שלוש פלוגות קרביות: פלוגה מספר 1, בפיקודו של יהודה לפידות XE "לפידות:יהודה (\"נמרוד\")"  ("נמרוד"); פלוגה מספר 2, בפיקודו של צבי קניג XE "קניג:צבי (\"ישי\")"  ("ישי"); ופלוגה מספר 3, בפיקודו של אליעזר סודיט-שרון XE "סודיט-שרון:אליעזר (\"קבצן\")"  ("קבצן"). כן כלל הגדוד פלוגת רגמים, בפיקודו של דוד בריסק ("ברוך" או "צ'נקי"); פלוגת בנות בפיקודה של אמה גרמנט XE "גרמנט:אמה (\"אביגיל\")"  ("אביגיל") ופלוגת נוער, בפיקודו של פנחס טוכמן ("רון").
מבצע "קדם"

עם תום ההפוגה הראשונה, שנמשכה ארבעה שבועות, השתנו יחסי הכוחות בירושלים תכלית שינוי. היהודים התחזקו בנשק ובכוח אדם, ולעומת זאת חל אצל הערבים תהליך הפוך. הלגיון הערבי נשחק בעקבות הקרבות ונוצר אצלו מחסור חמור בתחמושת ארטילרית. הכוח היהודי בירושלים היה חזק בהרבה מן הכוח הערבי בעיר. המורל בקרב הלוחמים היהודים היה גבוה, והכול חיכו למתקפה היהודית שאמורה הייתה להתחיל ב8- ביולי 1948.
נציגי האצ"ל נפגשו עם דוד שאלתיאל XE "שאלתיאל:דוד"  והציעו לו לפתוח בהתקפה על העיר העתיקה, אולם הם נענו בלך ושוב. שאלתיאל XE "שאלתיאל:דוד"  ביקש שהאצ"ל יכבוש תחילה את הכפר הערבי מלחה ורק לאחר מכן יאשר את המבצע לשחרור העיר העתיקה. וכך היה. אור ל14- ביולי הותקפה מלחה על-ידי פלוגה של אצ"ל, אליה צורפו שתי מחלקות מפלוגת "יהונתן" (פלוגת יוצאי הגדנ"ע). עם עלות השחר נתפס הכפר כולו, אולם כעבור מספר שעות ערכו הערבים התקפת נגד, תפסו את אחד המשלטים וגרמו לאבדות רבות. עם הגיע תגבורת של יחידת האצ"ל, נסוגו הערבים מן המשלט שתפסו ומלחה חזרה לשליטה יהודית. סיכום הקרב היה עגום: 17 הרוגים מבין לוחמי האצ"ל ופצועים רבים.
כעבור מספר ימים זימן שאלתיאל XE "שאלתיאל:דוד"  את נציגי האצ"ל ופרש בפניהם את תוכניתו, לפיה תותקף העיר העתיקה בשלוש זרועות: האחת  -  גדוד "בית-חורון" מצה"ל, שיפרוץ מהר ציון. השנייה - גדוד של האצ"ל, שיפרוץ דרך השער החדש (מול נוטרדם). והזרוע השלישית - יחידה של לח"י, שתפרוץ בחומה בין השער החדש לשער יפו. ההתקפה נקבעה ליום השישי, ה16- ביולי, בשעה 20:00 ואמורה הייתה להסתיים למחרת בבוקר בשעה 05:45, שנקבעה לתחילתה של ההפוגה השנייה. שאלתיאל XE "שאלתיאל:דוד"  הוסיף ואמר שאם חילופי האש יימשכו  -  יימשך הקרב ולא תהיה הפסקת אש בשעה 05:45.
מהלך הקרב השתבש מראשיתו. שעת האפס נדחתה, תחילה לשעה 23:00, אחר-כך לחצות ושוב לשעה בלתי קבועה. לבסוף, בשעה 02:30 הגיעה הפקודה לצאת לדרך. יחידת האצ"ל הצליחה לפרוץ את השער החדש, בעוד יתר הכוחות לא הצליחו במשימתם. אולם בשעה 05:45 נתקבלה מהמטה של שאלתיאל XE "שאלתיאל:דוד"  פקודת נסיגה וכל הכוחות נצטוו להפסיק את הלחימה.
מניתוח מדוקדק של האירועים קשה להשתחרר מן הרושם שמבצע "קדם" לא נכשל, אלא שמלכתחילה לא נועד לכבוש את העיר העתיקה. (בדבר פרטים, ראה: לפידות XE "לפידות:יהודה (\"נמרוד\")"  יהודה, בלהב המרד - מערכות האצ"ל בירושלים).
אחרית דבר
עם תחילתה של ההפוגה השנייה תמה למעשה המלחמה בירושלים. בעיר נוצר מצב חדש לפיו ירושלים המערבית הייתה בידי היהודים, בעוד ירושלים המזרחית נותרה בידי הערבים. תוכנית בינאום ירושלים שבקה חיים והיה ברור כי סיפוחה של העיר המערבית למדינת ישראל היא שאלה של זמן בלבד. בעקבות כך פתחו ראשי האצ"ל במשא ומתן עם יצחק גרינבוים XE "גרינבוים:יצחק"  (שר הפנים בממשלה הזמנית) בדבר שילובו של הגדוד הירושלמי במסגרת צה"ל. הוסכם שהאצ"ל בירושלים יתפרק ולוחמיו יצטרפו לצבא, על יחידותיהם ומפקדיהם. בינתיים הגיע ארצה שליח האו"ם, הרוזן ברנדוט XE "ברנדוט:(הרוזן)" , בניסיון למצוא פתרון לסכסוך היהודי-ערבי. הוא לא ראה עצמו כבול להחלטת האו"ם מה29- בנובמבר והציע תוכנית משלו, שכל אחד מסעיפיה היווה סיבה מספקת לדחותה. בין היתר הוצע כי תורשה עלייה בלתי מוגבלת רק לשנתיים, ולאחר תקופה זו תותנה העלייה בהסכמת הערבים. כן הציע שהנגב, כולו או מקצתו, ייכלל בשטח המדינה הערבית ובתמורה ייכלל הגליל המערבי בשטח המדינה היהודית. 
הצעותיו של הרוזן ברנדוט עוררו סערה בקרב הציבור היהודי בארץ והעיתונות כולה גינתה בחריפות את תוכניתו. אנשי לח"י ראו בו סכנה לאומית וביום שישי, ה17- בספטמבר 1948, התנקשו בחייו. בן-גוריון XE "בן-גוריון:דוד"  החליט לנצל את הרעש שחוללה ההתנקשות, ולמחרת היום פשט כוח של צה"ל על מחנות לח"י בירושלים. לח"י הוכרז ארגון בלתי חוקי ורבים מחבריו נעצרו ברחבי הארץ על-ידי כוחות הביטחון.
כעבור מספר ימים, ב20- בספטמבר, נמסר לאצ"ל אולטימטום בו נאמר, בין היתר: 
כל חייבי הגיוס באצ"ל חייבים להיכנס לצבא הגנה לישראל. 

כל הנשק צריך להימסר לצבא הגנה לישראל.

[...]

אם במשך הזמן הנקוב [עשרים וארבע שעות] לא תמלאו דרישות הממשלה הלכה למעשה - יפעל הצבא בכל האמצעים שלרשותו.

שעתיים לפני תום האולטימטום כינסו ראשי האצ"ל מסיבת עיתונאים ובה גוללו את השתלשלות המשא-ומתן עם יצחק גרינבוים. עוד הסבירו כי רב לו כוחו של האצ"ל להתנגד לכל התקפה על בסיסיו, אולם האצ"ל לא יעשה זאת בגלל גישתו הפטריוטית. בסיכום, נאמר:
בתשובה לאולטימטום שהוגש לנו אתמול, הננו מודיעים כי בהתחשב עם האיום בשימוש בכוח, וברצוננו למנוע שפך דם יהודי שהיה נגרם על-ידי ביצוע האיום - הננו מקבלים את האולטימטום הנ"ל.

הארגון הצבאי הלאומי יתפרק בהתאם לדרישות הממשלה הזמנית בצורה ובאופן שייקבע בינינו לבין מפקד החטיבה של צבא ההגנה לישראל בירושלים.
מיום צאת הבריטים את ירושלים, השתתפו היחידות הלוחמות של האצ"ל בהגנת העיר לאורך כל קווי החזית. נוסף לזאת עסקו כמה מאות מאנשי ה"אוצרון" (המקביל ליחידות החי"ם - חיל המשמר) בעבודות ביצורים, ופלוגת הנוער שעסקה בתפקידי קשר ולעתים שותפו הבוגרים גם בפעולות קרב. עשרות מלוחמי האצ"ל נהרגו בקרבות ולמעלה ממאה נפצעו.
תרומתו של האצ"ל בהגנת ירושלים הייתה גדולה בהרבה ממספרו היחסי.
אהרונוב: יצחק ("יהודה"), 130

אוהב עמי: יחיאל ("עידו"), 131

אל-תל: עבדאללה, 130

בן-גוריון: דוד, 133

ברנדוט: (הרוזן), 133

ברנדייס-כהן: יהושע ("אליצור"), 131

גרינבוים: יצחק, 133

גרמנט: אמה ("אביגיל"), 131; נתן-ניקו ("שמשון"), 131

יוסף: דב, 131

לפידות: יהודה ("נמרוד"), 129, 131, 132

נתנזון: איסר ("גדעון"), 129

סודיט-שרון: אליעזר ("קבצן"), 131

קניג: צבי ("ישי"), 131

רענן: מרדכי, 127

שאלתיאל: דוד, 127, 129, 131, 132

שיף: מנחם ("זאב", 131

יהודה לפידות ("נמרוד")


נולד ב13- באוגוסט 1928 בארץ-ישראל. בגיל צעיר (בשנת 1943) הצטרף לאצ"ל ועד מהרה מצא עצמו פעיל בח"ק (חיל הקרב) ברמת-גן.  בין תפקידיו, אחראי על מחסני הנשק בפרדסי רמת-גן ובני-ברק.


השתתף בפעולות נגד השלטון הבריטי, ובאחת מהן, בהתקפה על מסילת הברזל בדרום הארץ (2 באפריל 1946), נפצע קשה בזרוע ידו.


ב1947- הועבר לירושלים והשתתף בקרבות מלחמת העצמאות כמפקד פלוגה. בין היתר, פיקד על כוחות האצ"ל בקרב על רמת-רחל וכן על הפריצה לעיר העתיקה במסגרת מבצע "קדם". זכה פעמיים לציון לשבח.


לאחר המלחמה למד ביוכימיה באוניברסיטה העברית בירושלים, ובשנת 1960 קיבל תואר דוקטור בביוכימיה. 


ב1973- מונה לדרגת "פרופסור מן המניין" באוניברסיטה העברית בירושלים.


בשנת 1980 נקרא על-ידי מנחם בגין, ראש הממשלה, לשמש יועצו, ומונה לראש  "נתיב" ("לשכת הקשר"), תפקיד אותו מילא עד 1985.


מאז 1985 עוסק פרופ' לפידות בחקר המחתרות של תקופת המנדט הבריטי. במסגרת מחקריו פירסם את הספרים הבאים:


על חומותייך (בהוצאת משרד הביטחון, 1992);


הסזון, צייד-אחים (בהוצאת מכון ז'בוטינסקי, 1994);


בלהב המרד, מערכות האצ"ל בירושלים (בהוצאת משרד הביטחון, 1996).



























































מנחם שיף ("זאב")


1986-1926


נולד ב1926- בטבריה, וב1942- הצטרף לאצ"ל.


בתקופת "המרד" היה פעיל בח"ק (חיל הקרב) והשתתף בפעולות רבות נגד השלטון הבריטי. בין היתר השתתף בהחרמת נשק ממחנה הצבא בראש העין (1946); פיקד על אחת הקבוצות בחבלה במסילת הברזל בדרום הארץ (אפריל 1946), נתפס ונידון ל15- שנות מאסר.


שוחרר מכלא עכו על ידי חבריו בזמן הפריצה לכלא ונתמנה מפקד הח"ק ברמת גן ופתח תקוה.


בתקופת מלחמת העצמאות פיקד על חזית רמלה.


לאחר פרשת "אלטלנה" , עבר לירושלים ושימש קצין מבצעים בגדוד הירושלמי .








צבי קניג  ("ישי")


1986-1924


נולד ב26.5.1924- בפולין ובגיל צעיר הצטרף לבית"ר. 


בשנת 1936 עלה ארצה עם הוריו וב1939- התגייס לאצ"ל.


בראשית שנת 1942 התנדב לצבא הבריטי, אולם בעודו משרת בצבא, המשיך את פעילותו באצ"ל. תחילה עבר קורס "סגנים" ואחר אף השתתף בפעולות נגד השלטון הבריטי: ההתקפה על שדה התעופה בלוד, החרמת נשק בצריפין, וההתקפה על משטרת רמת-גן בה נפצע בידו וברגלו.


לאחר שחרורו מן הצבא, נעצר ונשלח למחנה המעצר בלטרון. לקראת צאת הבריטים את הארץ שוחרר מהמעצר וחזר לפעילות באצ"ל, בסניף פתח-תקוה.


במלחמת העצמאות השתתף בכיבוש יהודיה וראש-העין. 


לאחר הפגזת האנייה "אלטלנה" בחופי תל-אביב, עלה לירושלים ונתמנה מפקד פלוגה מספר 2 בגדוד האצ"ל בעיר. השתתף בכיבוש מלחה וכן בהתקפה על העיר העתיקה (מבצע "קדם").


בתום הקרבות יצא עם פלוגתו להתיישבות ברמת-רזיאל ונתמנה מא"ז (מפקד אזור) הרי יהודה. בתפקידו זה נספה בתאונת דרכים.














אליעזר סודיט-שרון ("קבצן")


נולד ב4- בינואר 1925, ברומניה. 


בשנת 1936 עלה ארצה והתיישב בנתניה, שם הצטרף, ב1940- לבית"ר ולאצ"ל. בתקופת ה"סזון" נאלץ לעזוב את מקום מגוריו ועבר לתל-אביב.


השתתף בפעולות רבות נגד השלטון הבריטי, נתפס בשעה שהשתתף בפריצה לבנק-עותומן ביפו בספטמבר 1946 ונידון ל15- שנות מאסר. חלפה פחות משנה, ואליעזר סודיט הצליח לברוח מבית-הסוהר המרכזי בירושלים בבגדי שוטר, שהוברחו לתאו מבחוץ. הועבר לתל-אביב והמשיך בפעילותו באצ"ל.


לאחר פרשת "אלטלנה", עבר לירושלים ושימש מפקד פלוגה 3 בגדוד האצ"ל בעיר.


פיקד על כיבוש הכפר הערבי "מלחה".

